06/06/2014 | Administración LocalMunicipal
Ferrol
Facenda e Patrimonio
Apertura do prazo para a presentación de solicitudes no procedemento aberto para a autorización do aproveitamento especial do dominio público correspondente aos ambigús do pavillón de A MalataApertura do prazo para a presentación de solicitudes no procedemento aberto para a autorización do aproveitamento especial do dominio público correspondente aos ambigús do pavillón de A Malata

Negociado de Patrimonio JMC/IPR Nos termos do artigo 59.5 e 60 da lei 30/92, reguladora do réxime xurídico das Administracións Publicas e procedemento administrativo común, procedese á notificación mediante publicación, o decreto da concellaría delegada de Economía, Facenda e RRHH. de data 5 de maio de 2014. No dito decreto adotaronse as seguintes resolucións: Primeira.- Aprobación das bases que rexerán o procedemento aberto para a autorización do aproveitamento especial do domiño publico correspondente aos ambigús do pavillón de A Malata, nos termos dos artigos 91 e 92 da lei 33/2003, reguladora do patrimonio das Administracións Publicas, sendo estas bases as seguintes: Consiste no outorgamento, mediante procedemento aberto, e consonte ás condicións que polas presentes bases se expresan, da autorización para o aproveitamento especial dos seguintes inmobles municipais: Ambigús situados nos baixos das bancadas norte e sur do pavillón de A Malata. Ambos ambigús dispoñen dunha superficie útil de 60 m2 cada un. Ditos elementos están afectos ao servizo, tanto do polideportivo de A Malata coma das pistas de atletismo, tenis, padel etc. lindeiros ao polideportivo. Os elementos obxecto de explotación están constituídos polas correspondentes barras e unha billa de auga fría. · Canon anual mínimo: 960 euros anuais. · Garantía provisional: 155 euros. · Garantía definitiva: 235 euros. · Prazo de autorización: 4 años. A duración da autorización será a determinada no cadro de características. Contarase a partir da notificación do outorgamento da autorización. Esta autorización é intransmisible. A autorización será outorgada en réxime de libre concorrencia. Están capacitadas para participar as persoas naturais ou xurídicas, españolas ou estranxeiras, que teñan plena capacidade de obrar, non estean incursas en ningún suposto dos calificados pola lexislación vixente coma prohibición para contratar con unha Administración Pública. O canon mínimo, que poderá ser mellorado á alza, se fixa na cantidade indicada no apartado correspondente da cláusula segunda. Este canon periódico revisarase anualmente consonte ao Índice de Prezos ao Consumo ou índice que lle substitúa, sen que a revisión anual poida supor en ningún caso a súa redución. Establecerase unha revisión extraordinaria para o suposto de que se produza un incremento -na cantidade ou calidade- no uso do polideportivo respecto aos usos existentes no momento da autorización. O aboamento do canon realizarase atendendo ás seguintes regras: no exercicio no que se produza a adxudicación aboarase a parte proporcional do canon no prazo de quince días dende a notificación da proposta de outorgamento da autorización. Nos exercicios seguintes será aboado na segunda quincena do mes de xaneiro. O canon correspondente ao ultimo exercicio será tamén proporcional ao período de tempo obxecto de autorización durante ese exercicio. A participación no procedemento de selección, leva aparellada a necesaria e obrigatoria constitución de garantía provisional. Se a persoa seleccionada non cumpre os requisitos para formalizar o outorgamento da autorización, perderá a garantía provisional depositada. Esta garantía poderá efectuarse mediante ingreso en metálico ou aval bancario, neste caso, o aval deberá de reunir os requisitos establecidos pola normativa en materia de contratación administrativa. Notificada a proposta de outorgamento, no prazo de quince días hábiles, a persoa au entidade seleccionada deberá de constituír a garantía definitiva por un importe igual ao establecido na cláusula segunda. Aplicarase, para a constitución desta garantía, os medios referidos no suposto anterior. As proposicións para tomar parte no procedemento de selección, presentaranse no Rexistro Xeral do Concello, dentro do horario de atención ao público. Tamén poderán presentarse proposicións por correo, en cuxo caso o interesado deberá de acreditar, có resgardo correspondente, a data de imposición do envío na Oficina de Correos e anunciar, o mesmo día ao negociado de patrimonio, a remisión da proposición. Sen estes requisitos non será admitida a proposición no caso en que se recibira fóra do prazo. Non obstante, transcorridos dez días dende a terminación do prazo de presentación, non será admitida ningunha proposición enviada por correo. O prazo de presentación de ofertas será de 30 días, contado a partir da publicación do anuncio no BOP. As proposicións constarán en dous sobres denominados A e B que se presentarán pechados e asinados, selados ou lacrados polo interesado ou persoa que o represente. En cada un dos ditos sobres, e no seu anverso farase constar o nome do interesado e do contido (na forma que se indica): A) O «SOBRE A», conterá os documentos acreditativos dos criterios de preferencia polos que se rexe esta autorización. Este sobre deberá ter a seguinte inscrición: o lema: «PROPOSICIÓN PARA TOMAR PARTE NO PROCEDEMIENTO ABERTO PARA AUTORIZAR O APROVEITAMENTO ESPECIAL DOS AMBIGÚS DO PAVILLÓN DE A MALATA». A presentación de proposicións presume a aceptación incondicional polos licitadores da totalidade das cláusulas contidas no presente prego, sen salvedade ningunha, e haberán de axustarse ao seguinte modelo: «Don., maior de idade, con enderezo en., DNI n.º., en nome propio, ou no seu caso, en representación de., conforme acredita mediante., decatado do concurso publicado no Boletín Oficial de la Deputación de A Coruña n.º. data., para AUTORIZAR O APROVEITAMENTO ESPECIAL SOBRE OS AMBIGÚS DE PAVILLÓN DE A MALATA, toma parte no mesmo con estrita suxeición aos requisitos e condicións expresados no presente prego, que acepta integramente, ofrecendo coma canon a cantidade de. (En cifras e letras). Achegase a seguinte documentación: -Investimentos a realizar que superen os establecidos no prego. -Memoria descritiva das melloras. Lugar, data e sinatura B) O «SOBRE B», deberá ter a seguinte inscrición ou lema: «DOCUMENTOS XERAIS PARA AUTORIZAR O APROVEITAMENTO ESPECIAL SOBRE OS AMBIGÚS DO PAVILLÓN DE A MALATA» e haberá de conter a documentación seguidamente relacionada: B.1 ).- Se é persoa física, mediante fotocopia compulsada do DNI e se é xurídica, coa achega da escritura ou documento de constitución e os estatutos ao acto fundacional, no que consten as normas polas que se regula a súa actividade, debidamente inscritos, no seu caso, no Rexistro público que corresponda, segundo o tipo de persoa xurídica de que se trate. En caso de que a persoa asinante da proposición actúe por representación, fotocopia compulsada do seu DNI e do poder no que sustente dita representación. Se o interesado é unha persoa física, deberá de aportar un informe da súa vida laboral. Serán excluídos as persoas xurídicas cuxos fins sociais carezan de relación ningunha có obxecto da autorización regulada nas presentes bases. De igual xeito, farase idéntica valoración para as persoas físicas, a través do seu informe de vida laboral B.2 ).- Declaración responsable, segundo modelo anexo ás bases, de non estar incurso en prohibición de contratar. Esta declaración incluirá a manifestación de atoparse ao corrente do cumprimento das obrigas tributarias, e coa Seguridade Social, sin prexuízo de que a documentación xustificativa do cumprimento de tales obrigas deberá achegarse antes da resolución do procedemento. B.3 ).- Resgardo acreditativo de ter constituído a garantía provisional. B.4).- Informe de institución financeira na que, mencionando expresamente o obxecto, canon anual, e importes do investimento, sinale que o interesado é solvente economicamente para afrontar a xestión do mesmo. Para a adxudicación do presente procedemento de selección teranse en conta os seguintes criterios: a) Incremento do canon mínimo.50 puntos. b) Incremento dos investimentos mínimos sinalados nas bases.30 puntos. c) Melloras.20 puntos. En caso de empate resolverase por sorteo. Aberto o sobre (B), levantarase acta onde se indique as persoas ou entidades interesadas que resulten admitidas, as rexeitadas, e as que están afectas á subsanación de defectos na súa documentación. Das persoas ou entidades definitivamente admitidas, procederase á apertura dos sobres (A). De igual xeito levantarase acta comprensiva do contido do dito sobre. Emitido informe valorativo do contido do sobre (A) efectuarase a proposta de resolución. En todo caso, e de forma razoada, poderá declararse deserto o procedemento selectivo. A proposta de adxudicación será notificada ao interesado, dispoñendo este dun prazo de quince días para presentar o documento que acredite que constituíra a garantía definitiva, aporte os certificados que acrediten que non ten débedas tributarias nin coa Seguridade Social, e xustifique o aboo do canon que corresponda. Se transcorrido dito prazo non presentara a documentación, efectuarase a proposta de resolución á persoa ou entidade seguinte, atendendo á prelación derivada do informe das propostas. En todo caso dito incumprimento determinará a perda da fianza provisional. A persoa ou entidade adxudicataria, queda suxeito ás seguintes obrigas: a) destinar os bens afectos á presente autorización unicamente ao fin establecido nas bases b) efectuar os seguintes investimentos mínimos: Maquinaria industrial (cafeteira, frigoríficos etc).2.500 euros Acondicionamento-utilaxe.1.500 euros Así mesmo deberá executar os investimentos ofertados polo interesado, e as melloras, no prazo de un mes dende a notificación da autorización. c) o abono do canon establecido. d) concertar unha póliza de seguro de Responsabilidade Civil onde figure como actividade asegurada o obxecto do contrato, cun límite mínimo de 300.000€ por sinistro e un mínimo de 150.000€ de sublímete por vítima, coas garantías de Responsabilidade Civil de Explotación/Actividade, Responsabilidade Civil de Produtos/Alimentos subministrados, Responsabilidade Civil Patronal. Cunha franquicia non superior a 100€ por sinistro. e) haberá de manter en bo estado de conservación, limpeza e hixiene os elementos, instalacións e demais estruturas obxecto de autorización. f) cumprir coas obrigas derivadas da lexislación, sectorial, fiscal, laboral, seguridade etc. derivada da explotación económica autorizada. g) atender á dirección e requirimentos dados polos órganos competentes do concello de Ferrol. h) entregar, a beneficio do concello, todas as obras e investimentos realizados, unha vez concluído o período obxecto de autorización. i) cumprir os seguintes horarios minimos, ou no seu defecto, os propostos pola persoa ou entidade seleccionada: (*) As tardes dos domingos será obrigatorio abrir, cando se produza algún evento deportivo relevante. En todo o horario de funcionamento do Pavillón Municipal da Malata, deberá estar aberta, polo menos, o ambigú do fondo sur (a máis próxima á entrada principal), en especial, nas tardes de luns a venres. Polas mañás podería substituírse por máquinas expendedoras, se así o recollese na súa proposta o interesado que resulte elixido. Os sábados e domingos, a cantina do fondo sur deberá estar aberta todo o horario de apertura do Pavillón, como mínimo, cunha persoa. Cando se desenvolvan competicións e o aforo así o precise, se deberán abrir as dúas cantinas (fondo norte e fondo sur) co persoal suficiente e necesario. En todo caso, o persoal que atenda os ambigús carece de relación xurídica ningunha con este concello. A autorización poderá ser revogada unilateralmente polo concello, en calquera momento, por razóns de interese publico, e nos termos da normativa vixente. Esta revogación non xerará dereito indemnizatorio ningún para o titular da mesma. Así mesmo, revogarase de xeito automático a autorización no caso de que o interesado non execute os investimentos e melloras no prazo establecido ou incumpra as ordes e requirimentos dirixidas dende esta Administración. Os incumprimentos e infraccións cometidas pola entidade autorizada clasificaranse en leves, graves ou moi graves, sendo a súa tipoloxía: - Os retrasos no cumprimento das súas obrigas. - Non atender coa debida dilixencia e coidado á conservación, ornato e limpeza do inmoble e do seu entorno. - O non sometemento á inspección dos Servizos Técnicos Municipais. - A falta de exposición en lugar visible para os usuarios, veciños e axentes da autoridade do titulo habilítante. - Almacenar ou apilar produtos, envases ou residuos na zona demañal excluída da autorización. - O deterioro leve nos elementos do mobiliario e ornamentais urbanos anexos ou colindantes ao establecemento. - A reiteración de actos que dean lugar a sancións leves. -O uso anormal do domiño publico concedido ou calquera actuación que o deprecie. -A ocupación de maior superficie da autorizada entre o 10 e o 25%. -A produción de molestias acreditadas aos usuarios das instalacións. -A falta de presentación do título habilítante para o exercicio da actividade aos axentes da autoridade ou funcionarios competentes que o requiran. -A colocación de publicidade sobre os elementos de mobiliario, sen a correspondente autorización municipal. -A reiteración de sancións graves. -A ocupación de maior superficie da autorizada superior ao 25%. -A desobediencia a calquera das ordes ou instrucións efectuadas pola Administración Municipal sobre o cumprimento das referidas condicións de uso. -Non subscribir as pólizas de seguro esixidas neste prego ou subscribilas en condicións distintas ás alí estipuladas. -Non aboar os recibos das pólizas de seguro ao vencemento. -O incumprimento de calquera das obrigas recollida de forma expresa no prego por parte da persoa ou entidade autorizada. Sen prexuízo da sanción imposta, a persoa ou entidade autorizada aboará o importe dos danos ou desperfecto causado ao domiño publico. Nos supostos de infraccións moi graves, imporase a sanción oportuna na primeira ocasión e, en caso de reincidencia, poderá ser declarada a extinción da autorización. En todo caso, se a infracción cometida fose a falta de aboo do canon a sanción será a revogación da autorización, A licenza entenderase outorgada salvo dereito de propiedade e sen prexuízo de terceiros. Por outra parte, o Concello non se fará responsable do pagamento da persoa ou entidade autorizada aos seus provedores nin dos deterioros ou roubos nas instalacións autorizadas. Dentro dos limites e con suxeición aos requisitos e efectos sinalados na lexislación vixente, a Administración ostentará a prerrogativa de interpretar a autorización, resolver as dubidas das que ofreza o seu cumprimento, modificara por razóns de interese publico, acordar a súa resolución e determinar os efectos desta. Os acordos correspondentes porán fin á vía administrativa e serán inmediatamente executivos. No correspondente expediente darase audiencia ao adxudicatario. No non previsto expresamente nas presentes bases será de aplicación a lexislación en materia de patrimonio das Administracións públicas, e no seu defecto no resto das normas do dereito administrativo. Segunda.- Aprobar a apertura dun procedemento de concorrencia para o outorgamento da autorización sobre a explotación dos ambigús existentes no polideportivo de A Malata. Nos termos da base VIII a proposición para tomar parte no procedemento de selección poderase presentar no no Rexistro Xeral do Concello, sendo o prazo de presentación 30 días a partir da publicación do presente edito no BOP. O que se pon en coñecemento para os efectos oportunos, quedando exposto o expediente administrativo na sección de Facenda e Patrimonio (teléfono 981.94.40.42 correo electrónico patrimonio@ferrol. es) Ferrol, na casa do concello a 26 de maio de 2014 O alcalde José Manuel Rey Varela